16. ΝΟΜΟΣ υπ’ αριθ. 1527 της 7/10 Ιουλ. 1944 (ΦΕΚ Α΄ 138) Περί επαναφοράς εν ισχύϊ διατάξεών τινων του άρθρ. 2 του Α.Ν. 1603/1930 και συμπληρώσεως αυτού. Άρθρ.1.-Επανέρχεται εν ισχύϊ το άρθρ. 2 του Α.Ν. 1603/1939 «περί τροποποιήσεως και συμπληρώσεως του κωδικοποιηθέντος Νόμ. 5438 «περί Καταστατικού Νόμου της Αυτοκεφάλου Εκκλησίας της Ελλάδος» και του υπ’ αριθ. 136/1936 Α. Νόμου, εξαιρέσει της τελευταίας παραγράφου αυτού. Η επανερχομένη εν ισχύϊ διάταξις έχει ως εξής: «Μητροπολίτης απουσιάζων άνευ αδείας υπέρ τον μήνα εκ της Μητροπόλεως αυτού λογίζεται ως παραιτησάμενος ταύτης, εάν προσκληθείς, εγγράφως υπό της Ιεράς Συνόδου να επανέλθη εις την επαρχίαν αυτού εντός τασσομένης αυτώ προθεσμίας αποποιηθή οπωσδήποτε να πράξη τούτο. Η πρόσκλησις της Ιεράς Συνόδου επιδίδεται εις τον παρ. ον απευθύνεται αύτη κατά τα περί επιδόσεων του Νόμ. 5383 «περί των εκκλησιαστικών δικαστηρίων κλπ.» οριζόμενα, της Ι. Συνόδου δυναμένης εις την περίπτωσιν ταύτην να συντάμη τας προθεσμίας των άρθρ. 54 και 55 του αυτού Νόμου, ουχί όμως έλασσον των πέντε ημερών. Η Ιερά Σύνοδος συνερχομένη μετά της εκπνοήν της κατά τα ανωτέρω ταχθείσης προθεσμίας κηρύττει την Μητρόπολιν αυτού χηρεύουσαν δια πρακτικού δημοσιευομένου εις το  επίσημον όργανον της Ι. Συνόδου και προβαίνει εις την πλήρωσιν της ούτω χηρευσάσης Μητροπόλεως μετά παρέλευσιν εβδομάδος από της δημοσιεύσεως του πρακτικού τούτου». Βλ. και κατωτ. Συντ. Πράξιν 13/1945. Εν τέλει του επανερχομένου εν ισχύϊ άρθρου προστίθεται παράγραφος έχουσα ως εξής: «Η κατά την πρώτην παράγραφον πρόσκλησις της Ιεράς Συνόδου δια τους αγνώστου διαμονής Αρχιερείς, δημοσιεύεται εφ’ άπαξ εις μίαν των καθημερινώς εν Αθήναις εκδιδομένων εφημερίδων, οριζομένη υπό της Ιεράς Συνόδου προσκαλουμένου του αδικαιολογήτως απουσιάζοντος και αγνώστου διαμονής Αρχιερέως όπως, εντός προθεσμίας ουχί μικροτέρας τω δέκα πέντε ημερών, αρχομένης από της επομένης της τελευταίας δημοσιεύσεως, επανέλθη εις την έδραν του. Περίληψις του κατά την τρίτην παράγραφον πρακτικού κηρύξεως εν χηρεία της Μητροπόλεως του αγνώστου διαμονής Αρχιερέως, δημοσιεύεται εις την αυτήν ημερησίαν εφημερίδας, εις ην εδημοσιεύθη και η πρόσκλησις, ως και δια τοιχοκολλήσεως εις το γραφείον της Ιεράς  Συνόδου επί πέντε συνεχείς ημέρας από της επομένης της δημοσιεύσεως εις την Εφημερίδα. Αι δαπάναι δημοσιεύσεως εν γένει της τε προσκλήσεως και του πρακτικού, καταβάλλονται υπό του Ταμείου Ασφαλίσεως Κλήρου Ελλάδος (Τ.Α.Κ.Ε.)» Άρθρ.2.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 